Hyvää pääsiäistä! - Sparkling- Helmikoruja, ja vähän muutakin - Vuodatus.net
Nyt se pääsiäinen sitten tuli ja suklaata on tänään tullut syötyä ihan halkeamiseen asti, ja huomenna taas jatkuu. Eilen päätimme kauniiden ilmojen johdosta lähteä Tampereelle. Kävimme Pyynikin näkötornilla juomassa simat ja hyvässä ravintolassa syömässä ihanat ruoat. En tiedä johtuiko se munkeista, mutta minusta tuntuu aivan siltä kuin olisi vappu... Siis ei tunnu ollenkaan pääsiäiseltä. Kumma juttu...
Torstaina kävimme loman alkamisen kunniaksi Ideaparkissa, ja sieltähän tein hienon löydön. Ulla Svenskin kirja Lempileivonnaiset, jota olin jo kauan metsästänyt itselleni. Tänään vasta kerkesin reseptejä kokeilemaan, ja ihan hyvinhän ne onnistuivat, tai no, enpä tiedä.
Tässäpä siis suosittuja ässiä ja hevosenkenkiä. Ne sattuvat olemaan minunkin suosikkejani, en vain ole saanut maistella niitä ennen kuin vain kaupan hyllystä, ja tuoreenahan ne tottakai maistuvat paremmalta. :)
3 Lähettänyt: fb_100000410714357 - 24.4.2011 klo 22.35